CELEX: 32021D0624
Language: lv
Date: 2021-04-12 00:00:00
Title: Padomes Lēmums (ES) 2021/624 (2021. gada 12. aprīlis) par nostāju, kas Eiropas Savienības vārdā ir jāieņem Apvienotajā komitejā, kura izveidota ar Konvenciju starp Eiropas Ekonomikas kopienu un Austrijas Republiku, Somijas Republiku, Islandes Republiku, Norvēģijas Karalisti, Zviedrijas Karalisti un Šveices Konfederāciju par kopīgu tranzīta procedūru, attiecībā uz minētās konvencijas I un III papildinājuma grozījumiem

16.4.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 131/168
               
            
         PADOMES LĒMUMS (ES) 2021/624
         (2021. gada 12. aprīlis)
         par nostāju, kas Eiropas Savienības vārdā ir jāieņem Apvienotajā komitejā, kura izveidota ar Konvenciju starp Eiropas Ekonomikas kopienu un Austrijas Republiku, Somijas Republiku, Islandes Republiku, Norvēģijas Karalisti, Zviedrijas Karalisti un Šveices Konfederāciju par kopīgu tranzīta procedūru, attiecībā uz minētās konvencijas I un III papildinājuma grozījumiem
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Konvencija starp Eiropas Ekonomikas kopienu un Austrijas Republiku, Somijas Republiku, Islandes Republiku, Norvēģijas Karalisti, Zviedrijas Karalisti un Šveices Konfederāciju par kopīgu tranzīta procedūru (1) (“konvencija”) tika noslēgta 1987. gada 20. maijā, un stājās spēkā 1988. gada 1. janvārī.
                  
               
                     (2)
                  
                  
                     Saskaņā ar konvencijas 15. panta 3. punkta a) apakšpunktu Apvienotājai komitejai, kas izveidota ar konvenciju, ar lēmumu jāpieņem konvencijas papildinājumu grozījumi.
                  
               
                     (3)
                  
                  
                     Apvienotajai komitejai 2021. gada sākumā ir jāpieņem lēmums par konvencijas I un III papildinājuma grozījumiem.
                  
               
                     (4)
                  
                  
                     Komisijas Īstenošanas regulas (ES) 2015/2447 (2) (“īstenošanas regula”) 311. pants par pieprasījumu nodot muitas parāda piedzīšanu tika grozīts ar Komisijas Īstenošanas regulu (ES) 2019/1394 (3). Tādēļ attiecīgi būtu jāgroza konvencijas I papildinājuma 50. pants, kurā atspoguļots īstenošanas regulas 311. pants.
                  
               
                     (5)
                  
                  
                     Īstenošanas regulas 72-04. pielikums par darbības nepārtrauktības procedūru Savienības tranzītā tika grozīts ar Komisijas Īstenošanas regulu (ES) 2020/893 (4). Tika pagarināts papīra formā esošu vispārējā galvojuma apliecību un galvojuma atbrīvojuma apliecību derīguma termiņš, lai nodrošinātu lielāku elastību darbības nepārtrauktības procedūrā tranzītā un samazinātu formalitātes un izmaksas, kas rodas muitas dienestiem. Tādēļ attiecīgi būtu jāgroza konvencijas I papildinājuma 79. pants un konvencijas I papildinājuma II pielikuma III nodaļas 19.3. punkts, kuros atspoguļots īstenošanas regulas 72-04. pielikuma I daļas III nodaļas 19.3. punkts.
                  
               
                     (6)
                  
                  
                     Kad Savienības Muitas kodekss vairs nebūs piemērojams Apvienotajai Karalistei un tās teritorijā, izņemot Ziemeļīriju, Apvienotā Karaliste pievienosies konvencijai kā atsevišķa līgumslēdzēja puse (5), un tiks piemērots Protokols par Īriju/Ziemeļīriju, kas ir Līguma par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (6) neatņemama sastāvdaļa. Konvencijā ir atsauces uz Eiropas Savienības dalībvalstīm, kopīgā tranzīta valstīm un attiecīgajiem valstu kodiem. Tādēļ ir jāgroza konvencijas III papildinājums, lai norādītu, ka Apvienotā Karaliste ir kopīgā tranzīta valsts un ka Savienības Muitas kodekss, jo īpaši noteikumi, kas attiecas uz galvojumiem, ir piemērojams Ziemeļīrijā.
                  
               
                     (7)
                  
                  
                     Ir lietderīgi noteikt nostāju, kas Savienības vārdā ir jāieņem Apvienotajā komitejā attiecībā uz konvencijas I un III papildinājuma grozījumiem, jo minētie grozījumi Savienībai būs saistoši.
                  
               
                     (8)
                  
                  
                     Tādēļ Savienības nostājas Apvienotajā komitejā pamatā vajadzētu būt Apvienotās komitejas lēmuma projektam,
                  
               IR PIEŅĒMUSI ŠO LĒMUMU.
         
            1. pants
            Nostājas, kas Savienības vārdā jāieņem Apvienotās komitejas 33. sanāksmē vai turpmākajās sanāksmēs, vai rakstiskajā procedūrā attiecībā uz konvencijas I un III papildinājuma grozījumiem, pamatā ir Apvienotās komitejas lēmuma projekts (7).
            Savienības pārstāvji Apvienotajā komitejā var piekrist nelielām izmaiņām Apvienotās komitejas lēmuma projektā bez Padomes papildu lēmuma.
         
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2021. gada 12. aprīlī
            
               
                  Padomes vārdā –
               
               
                  priekšsēdētāja
               
               A. P. ZACARIAS
            
         
         
            (1)  OV L 226, 13.8.1987., 2. lpp.
         
         
            (2)  Komisijas Īstenošanas regula (ES) 2015/2447 (2015. gada 24. novembris), ar ko paredz sīki izstrādātus noteikumus, kas vajadzīgi, lai īstenotu konkrētus noteikumus Eiropas Parlamenta un Padomes Regulā (ES) Nr. 952/2013, ar ko izveido Savienības Muitas kodeksu (OV L 343, 29.12.2015., 558. lpp.).
         
            (3)  Komisijas Īstenošanas regula (ES) 2019/1394 (2019. gada 10. septembris), ar ko groza un labo Īstenošanas regulu (ES) 2015/2447 attiecībā uz dažiem noteikumiem par laišanas brīvā apgrozībā un izvešanas no Savienības muitas teritorijas uzraudzību (OV L 234, 11.9.2019., 1. lpp.).
         
            (4)  Komisijas Īstenošanas regula (ES) 2020/893 (2020. gada 29. jūnijs), ar kuru groza Īstenošanas regulu (ES) 2015/2447, ar ko paredz sīki izstrādātus noteikumus, kas vajadzīgi, lai īstenotu konkrētus noteikumus Eiropas Parlamenta un Padomes Regulā (ES) Nr. 952/2013, ar ko izveido Savienības Muitas kodeksu (OV L 206, 30.6.2020., 8. lpp.).
         
            (5)  ES un KTV Apvienotās komitejas Lēmums Nr. 1/2018 (2018. gada 4. decembris) attiecībā uz uzaicinājumu Apvienotajai Karalistei pievienoties Konvencijai par kopīgu tranzīta procedūru [2018/1987] (OV L 317, 14.12.2018., 47. lpp.).
         
            (6)  OV L 29, 31.1.2020., 7. lpp.
         
         
            (7)  Skatīt dokumentu ST 6126/21http://register.consilium.europa.eu.